# data[].attributes.body
2023/2024 õa Illuka Kooli 1.klassi tulevatele õpilastele hakkab toimuma eelkool üle nädala esmaspäeviti kell 16.30-17.35 järgmistel kuupäevadel: 30.jaanuar, 13.veebruar, 6.märts, 20.märts, 3.aprill, 17.aprill, 8.mai ja 15.mai.

Ajakava:*
1.tund 16.15 –  16.45 (üldõpetus: eesti keel, matemaatika, loodus)

2.tund 17.00 – 17.30 (loovtegevus: muusika, kunst, meisterdamine).

Üks kord kuus on lapsevanemad oodatud kaasa mõtlema ja rääkima järgmistel teemadel:

30.jaanuar kell 17.00 „Illuka Kool  – mõisakool“ - direktor Anneli Bogens

6.märts kell 17.00 „Lapsest saab koolilaps“ - eripedagoog Ilona Lass

8.mai kell 17.00 „Milliseid ettevalmistusi peaks tegema, kui laps läheb 1.klassi?“ - õpetaja Karin Tartlan

* Ajakavas võib tulla muudatusi. Muudatustest teavitatakse lapsevanemaid.

Rõõmsa ja toimeka kohtumiseni!

Õpetaja Karin Tartlan

# data[].attributes.body
22.detsember 2022 -08. jaanuar 2023 Jõuluvaheaeg
3.jaanuar Koolitus "Enesejuhitud õppimise tingimuste loomine ja arendamine" (õpetajad)
4.jaanuar KiVa Talvekool (õpetajad)
5. jaanuar Kolmekuningapäev e. kuuse ärasaatmise pidu Illuka lasteaias; Külaskäik K-Järve Gümnaasiumi ja Kohtla-Nõmme Kooli (õpetajad)
11. jaanuar Vene keel võõrkeelena III kooliastme tasemetöö
12 jaanuar Etendus "Lugu kahest ajalehepoisist" Mäetaguse Põhikoolis
18. jaanuar Iisaku G korvpalli näidistreening (3.-6.kl)
19. jaanuar Ühiskonnaõpetuse olümpiaad Moodles
23.-27. jaanuar Digikoristusnädal
23. jaanuar Kallistamise päev (1.-4.kl)
25. jaanuar Distantsõppepäev; Esmaabi koolitus (kooli töötajad)
26. jaanuar matemaatika proovieksam (9.kl); I ja II klassi matk Illuka ristimänni juurde
27. jaanuar  Loodusvaldkonna e-testi katsetus
30. jaanuar Eelkool; Eesti kirjanduse päev; Külalised Norlights Montessori Koolist
31. jaanuar Emakeeleolümpiaad Moodles
03.veebruar 3.-4. klassi talvematk
07. veebruar Limpa suusakool (1.-3.kl); 7.-9. klassi talvematk: Retk "Ulukite jälgedes", Loodusteaduste võistlus Iisaku Gümnaasium (7.-9.kl)

13. veebruar Eelkool
14. veebruar Sõbrapäev
20.-23. veebruar Eesti nädal
20. veebruar Koolikontsert "Torupillimees ja tema kohvrid"
21. veebruar vastlapäev
22. veebruar "Eesti mäng"
23. veebruar EV 105.aktused
27. veebruar -05.märts Talvevaheaeg

# data[].attributes.body
21.detsembril 2022.a esietendus A.Kitzbergi näidendi ainetel jõulumuusikal "Lugu kahest ajalehepoisist". Etenduses osalesid õpilased 1.-8.klassist.

2015.a. etendus Illuka Kooli jõulupeol koos vahvate laulude ja tantsudega ülekooliline näidend "Lumekuninganna". Nüüd täpselt 7 aastat hiljem, olime valmis ülekoolilise suurprojetiga jätkama ja meie armsas mõisa saalis sai näha õpetaja Piia Otti lavastatud jõulunäidendit "Lugu kahest ajalehepoisist".

Meil on väga hea meel, et meie etendus võeti lapsevanemate ja sõprade poolt ka väga soojalt vastu!

Suur tänu kõigile!

# data[].attributes.attachment_link.title
"Lugu kahest ajalehepoisist" (Illuka Kooli jõulunäidend

# data[].attributes.body
Kutsume ühinema Rohelise Kooli programmi korraldatud Digikoristusnädalaga.

Digikoristusnädal 2023 ootab sind juba 23-29.01.2023.a

E-postkasti ummistavad reklaamid, sorteerimata tuhanded fotod telefonis ja pilves, rämpsu täis allalaadimiste kaust - kõlab tuttavalt?

Võtame ette enda seadmed tööl, kodus või koolis ning korrastame enda digielu, kustutades kõik ebavajaliku infomüra ja failid, mis kuhjudes digitaalseks prügiks on muutunud.

Igal nädalapäeval ootab ees üks päevateema, mis annab nippe, kust ja kuidas efektiivselt digikoristada.

Loe täpsemalt www.tartuloodusmaja.ee/digikoristusnadal2023

Digikoristusnädala partner on Telia Digikoristuspäev 27.jaanuaril - https://digikoristuspaev.telia.ee/

# data[].attributes.headline
ÕP ANNELI DIETRICH PÄLVIS "AASTA ETTEVÕTLIK ÕPETAJA" TIITLI

# data[].attributes.subject
ÕP ANNELI DIETRICH PÄLVIS "AASTA ETTEVÕTLIK ÕPETAJA" TIITLI

# data[].attributes.body
26. jaanuaril 2023.a toimunud hariduskonverentsil „Teadlikult tulevikku!“ pälvis Ettevõtliku Kooli "Aasta Ettevõtliku Õpetaja" tiitli õpetaja Anneli Dietrich!

Oleme uhked! Palju õnne!

25.-26.jaanauril 2023 toimunud hariduskonverentsil „Teadlikult tulevikku!“ tunnustati kategoorias Ettevõtlik õpetaja Ettevõtliku Kooli haridusprogrammiga liitunud üldhariduskooli õpetajat, kes on avatud ja uuendusliku meelega tegutseja, õppetegevuse planeerimisel kasutab õpetaja tööriista TULEM, teeb koostööd erinevate osapooltega ning panustab kogukondlikku koosloomesse.

Õpetaja Anneli Dietrich õpetab põhiainetena loodusaineid, aga ka ajalugu ja inimeseõpetust Teda iseloomustab oskus õpitavad teemad siduda päris eluga ning viia läbi palju praktilisi tegevusi. Õpilased on tema kohta öelnud nii: „Teeb iga tunni huvitavaks. Julgustab, paneb tunnist mõtlema ning tahab teada õpilaste arvamust, kasutab kaasaegseid õpetamismeetodeid.

Tema hingeteemad on loodus ja keskkond. Tema eestvõttel on tegemistesse kaasatud alati lapsevanemad ja kogukond. Tema algatused on enamasti alanud vaikselt ja tagasihoidlikult, kuid alati on neist kasvanud sellegipoolest ülekoolilised sündmused, ettevõtmised.

Õp Anneli eestvedamisel Vabariigi 100.aastapäevaks 100 kõrvitsa kasvatamisest on välja kasvanud üks Illuka Kooli kaubamärke – kõrvitsad ja nende kasvatamine.

Õpetaja Anneli Dietrich on ettevõtliku õpetaja musternäide.

# data[].attributes.body
Igas trimestris toimub 2 planeeritud distantsõppepäeva

* I trimester: 7.oktoober 2022; 24.november 2022;

*  II trimester: 25.jaanuar 2023; 21.märts 2023;

*  III trimester: 17.mai 2023; 12.juuni 2023.
Õppenõukogu otsus 30.08.2022 nr  1-5/6/2022

# data[].attributes.body
Illuka Kooli kodulehekülg www.illuka.edu.ee

Kooli uudised FB-s https://www.facebook.com/illukakool/

Illuka Kooli ettevõtmiste plaan

Käimasolevad projektid

Ettevõtlik Kool

Kiusamisvaba Kool

Roheline Kool

Toimunud sündmustest, külalistest ja muust huvitavast annab ülevaate kooli kodulehe pealehel asuv uudiste rubriik.

Koolis toimunud ürituste fotod on leitavad kodulehel rubriigis Galerii SIIN

Hoolekogu protokollid on kodulehel avaldatud SIIN